Diari Oficial de la Generalitat Valenciana


Sumari del DOGV 3514, del 10-06-1999 (1999/5293)

ACORD de 4 de maig de 1999, del Govern Valencià, per la qual es declara l'ocupació urgent dels béns i drets subjectes a expedient d'expropiació forçosa de la Diputació Provincial d'Alacant.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3514

Data del DOGV
:   10-06-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/5293


Data del document
:   04-05-1999

Organisme emissor
:   Conselleria de Presidència

Tipus de document
:   Acord

Descriptors 

:   * administració local
    * expropiació

ACORD de 4 de maig de 1999, del Govern Valencià, per la qual es declara l'ocupació urgent dels béns i drets subjectes a expedient d'expropiació forçosa de la Diputació Provincial d'Alacant. [1999/M5293]
  
El Govern Valencià, en la reunió del dia 4 de maig de 1999, adoptà l'acord següent:
  
La Diputació Provincial d'Alacant, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'eixamplament i millora de la carretera AV-1415, de Sagra al Pont del Verger.
  
Aquesta declaració d'urgent ocupació es justifica per les següents raons:
  
El tram en qüestió presenta una intensitat de trànsit d'aproximadament 2.000 vehicles/dia, amb un creixement important en els últims anys, i unes condicions de traçat i el paviment molt millorables, sent l'ample mig de la calçada de 5 metres i estant constituït el paviment per tractaments superficials.
  
De tot l'anterior es dedueix que la carretera presenta unes condicions de perillositat per al trànsit viari.
  
En el present projecte es preveu l'ampliació de la plataforma a 8,00 metres, dotant la carretera de voreres d'emergència d'1 metre inexistents en l'actualitat.
  
Les revoltes es rectifiquen en tots els casos possibles, ampliant radis i fins i tot eliminant alguna d'elles. Així mateix es modifiquen aquells acords verticals en què no existeix visibilitat de parada.
  
Finalment, es preveu el pavimentat de tota la carretera, amb barreges, fins i tot en el tram no eixamplat, corresponent als 5 quilòmetres inicials.
  
Per tant, la urgència per a les obres contemplades en el projecte de referència té com a fonament genèric la millora de la seguretat vial en dita carretera.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i es presentaren al·legacions per alguns d'ells que han sigut resoltes pel Ple de la corporació. Hi consten l'aprovació del projecte d'obres, l'acta de replantejament i retenció de crèdit.
  
Per tot això, i considerant les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Presidència, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa, instruït per la Diputació Provincial d'Alacant per a l'execució del projecte d'eixamplament i millora de la carretera AV-1415, de Sagra al Pont del Verger.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa; perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiadora les al·legacions, als efectes d'esmenar possibles errors que s'hagen fet en relacionar els béns afectats per l'ocupació urgent.
  
Contra aquest acord, que posa fi a la via administrativa, es podrà interposar potestativament recurs de reposició davant el mateix òrgan que ha dictar l'acte en el termini d'un mes, comptador des de l'endemà de la seua publicació, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere adient.
  
València, 4 de maig de 1999.
  
El conseller secretari del Govern Valencià,